Унучка князя Усяслава Чарадзея Прадслава - дзяўчына неверагоднай прыгажосці, якая адмовілася ад шлюба і пайшла ў манастыр. Там яна атрымала імя Еўфрасіння і неўзабаве зрабілася самай уплывовай жанчынай у княстве. Шмат у чым ад яе залежалі пытанні вялікай важнасці, як то запрашэнне князёў у Полацк і прызначэнне епіскапаў. Еўфрасіння рабіла ўсё, каб пазбегнуць узброеных канфліктаў і пашырыць адукацыю. Яна памерла недзе ў 60 год у Ерусаліме падчас паломніцтва і была прызнана святой заступніцай.